
Dedicaţie 


Pentru minunata şi adorabila mea soţie, Kerri. Frumuseţea şi 
puritatea ei radiază pline de strălucire în consacrarea ei zilnică 
fată de Mântuitorul şi în orice aspect al vieţii sale. Ca soţie, 
mamă şi prietenă, ea este un exemplu autentic de femeie creşt- 
ină. ÎI slăvesc pe Domnul pentru sprijinul, încurajarea şi aju- 
torul ei în munca de cercetare şi scriere a acestei cărţi. 


Fiii ei se scoală şi o numesc fericită; bărbatul ei se scoală şi-i aduce 
laude zicând: „Multe fete au o purtare cinstită, dar tu le întreci pe 
toate” — Proverbe 31:28-29. 

Tânărul reverend Charles Haddon Spurgeon predicând de la amvonul Bisericii Metropolitan 


la 26 martie 1861. 


Tabernacle din Londra, Anglia, 

CUPRINS 


Apostolul Pavel (?—64 d.Cr.): Pasiunea şi darurile apostolului Pavel au fost purifi- 
cate în focul suferinței şi al persecuției, astfel încât să poată fi folosit de Dumnezeu în 
a trasa calea pentru viitorul creştinismului. 

Ignaţiu (35-117) a fost numit de Apostolul Petru drept succesor al lui Eusebiu în 
funcția de episcop al Antiohiei. A fost primul care a vorbit despre Biserică, numind-o 
„catolică sau „universală.” 

Policarp (69-155) nu a fost doar un învățător ilustru, ci şi un credincios al cărui 
martiraj toți doreau să-l imite, în dorința lor de a fi consecvenţi mesajului Evangheliei 
lui Cristos. 

Iustin Martirul (103-163) şi-a dat viața ca apărător fervent al credinței creştine în 
fata păgânilor, a evreilor şi a creştinilor eretici. A propovăduit în Roma şi a scris 
lucrări care au echipat generaţiile următoare de creştini. 

Perpetua (185-211) a fost un exemplu de fermitate şi curaj creştin, preferând să sufere 
şi să moară cu conștiința curată şi buzele nevinovate, decât să-şi trăiască viața în le- 
pădare de Mântuitorul ei, pentru ca să poată trăi o veşnicie împreună cu El în glorie. 
Ciprian (200-258) a fost un apărător devotat al prezbiteriului şi un avocat al inte- 
grării darurilor laicilor în viața Bisericii. 

Constantin (280-337) poate pretinde pe bună dreptate titlul de „cel Mare”, pentru 
că a schimbat cursul istoriei întregii lumi şi a făcut din creştinism, care până atunci 
suferise o persecuție sângeroasă, religia tuturor oamenilor. 

Atanasie (295-373): În anul 367 d.Cr., Epistola de Paşti a lui Atanasie recunoștea 
canonul Noului Testament, enumerând aceleaşi cărți ale Bibliei pe care le avem şi noi 
astăzi. 

Vasile cel Mare (329-379) a contopit inima plină de grijă pentru biserică a păs- 
torului, cu dragostea pentru adevăr a teologului. În anul 379, când a murit, ultimele 
sale cuvinte au fost: „În mâinile Tale, Doamne, îmi încredințez duhul. Tu m-ai răs- 
cumpărat, Doamne, Dumnezeu al adevărului.” 

Grigore de Nyssa (332-395): Împreună cu fratele său, Vasile cel Mare, şi cu prie- 
tenul său, Grigore de Nazianz, Grigore de Nyssa este unul dintre cei mai respectați 
şi venerati părinți niceeni. 

Ioan Chrysostom (347-407): Pentru uimitoarea sa elocvență populară, Chrysostom 
a fost cunoscut sub numele de „Gură de Aur.” Avea o limbă care curgea ca şi Nilul, 
iar când a fost exilat poporul a spus că „ar fi fost mai bine ca soarele să nu mai 
strălucească, decât gura lui să nu mai vorbească.” 

Augustin de Hippona (354-430): Convertirea lui Augustin în anul 387 d.Cr., du- 
pă ani de rugăciuni stăruitoare ale mamei sale, Monica, a marcat înrolarea în armata 
Regelui Isus a unuia dintre oamenii cu cea mai mare inimă şi capacitate intelectuală. 
Patrick din Irlanda (386-459): În anul 432 d.Cr. Patrick a plecat ca misionar în 
Irlanda. Dus în sclavie încă din perioada adolescenţei, el s-a reîntors ca să conducă 
mulțimi de irlandezi la credința creştină. 

Clovis din Franţa (466-511): Convertirea şi botezul lui Clovis au o importanță 
majoră în istoria Bisericii. Aceasta a câştigat sprijinul celui mai puternic barbar, asi- 
gurând astfel triumful creştinismului între triburile germanice. 

Benedict de Nursia (480-547): Ripostând faţă de secularizarea Bisericii, Benedict 
din Nursia a întemeiat în anul 529 mănăstirea de la Monte Cassino şi Ordinul bene- 
dictin. „Regula“ lui Benedict (cca. 540) a devenit un standard pentru viața monastică. 
Columba (521-597): Columba a pus bazele celei mai importante realizări a Bisericii 
irlandeze şi a călugărilor ei, în secolele şase şi şapte: creştinizarea Britaniei de nord. 
Isidor de Sevilla (560-636): Isidor a fost fără îndoială cel mai învățat om din vre- 
mea sa, exercitând o vastă şi nemăsurată influenţă asupra vieții educaționale şi a creş- 
terii spirituale a oamenilor lui Dumnezeu din Evul Mediu. 

Venerabilul Bede (672-735): Bede a ajuns cunoscut drept cel mai mare erudit din 
Anglia saxonă. Lucrarea sa „Ecclesiastical History of the English Nation” [Istoria 
ecleziastică a poporului englez] este principala sursă de informare în ce priveşte isto- 
ria timpurie a englezilor. De asemenea, el a introdus în Europa cronologia creştină 
(B.C.—înainte de Cristos [before Christ] şi A.D.—anul Domnului [anno Domini]). 

Carol cel Mare (742-814): „Cu sabia şi crucea”, el a devenit stăpânul Europei occi- 
dentale. Sub conducerea-i iluminată au fost redate Europei rădăcinile învăţării şi 
ordinii. 

Chiril (827-869) şi Metodiu (826-885): Astăzi Chiril şi Metodiu sunt cinstiți 
deopotrivă de către creştinii răsăriteni şi cei apuseni, iar importanța lucrării lor de 
predicare şi închinare în limba maternă a oamenilor este recunoscută de ambele părți. 
Regele Alfred (849-901) a fost un om care a făcut mai mult decât orişicine, atât în 
lupta împotriva decăderii spirituale din sânul Bisericii englezeşti, cât şi împotriva 
invadatorilor vikingi. A întemeiat monarhia în Anglia, a creat prima flotă 
englezească, a scris literatură şi a asigurat supraviețuirea creştinismului din Anglia. 
Regele Wenceslau (907-935): Imnul de Crăciun din secolul al XIX-lea intitulat 
„Bunul Rege Wenceslau” este o descriere alegorică a adevăratei vieţi trăite de regele 
Boemiei din secolul al X-lea, rege care a fost martirizat datorită dragostei sale pentru 
Cristos şi a preocupării sale pentru cei săraci şi nevoiaşi. 

Olga (890-969) şi Vladimir (956-1015) au fost chemați de Domnul să conducă cu 
putere națiunea rusă de la ritualismul păgân la acceptarea măreței religii a lui Isus 
Cristos. 

Anselm din Aosta (1033-1109): Zarurile lui Anselm au fost aruncate în nişte vre- 
muri tulburi, dar a luptat împotriva răului atât în mănăstire cât şi la curte, împotri- 
va călugărilor corupți cât şi împotriva celui mai rău rege care a purtat vreodată 
coroana Angliei. A reuşit să-i cucerească pe toți pentru că a triumfat prin harul lui 
Cristos. 

Bernard de Clairvaux (1090-1153): În anul 1115 d.Cr. Bernard a fondat mănăs- 
tirea de la Clairvaux. Aceasta a devenit un important centru de influență spirituală 
şi politică. 

Peter Waldo (1140-1217): Într-un anume fel, el a fost un protestant cu mai bine de 
200 de ani înaintea lui Jan Huss. Adepții săi, waldoiştii, au început o reformă cu care 
avea să se asemene în mod izbitor Reforma de mai târziu din secolul al XVI-lea. 
Clara din Assisi (1194-1253): Se pare că încă din pruncie Clara a fost înzestrată cu 
cele mai nobile virtuţi. Ca şi copil s-a consacrat rugăciunii şi practicării disciplinelor 
spirituale, iar pe măsură ce s-a maturizat, disprețul ei faţă de lume şi dorința ei pen- 
tru o viață spirituală mai profundă au crescut tot mai mult. 

Thoma d'Aquino (1225-1274): Numeroasele scrieri teologice ale lui Toma 
d'Aquino, alături de stilul său simplu, dar profund de prezentare a Evangheliei, îl fac 
unul dintre cei mai frecvent citați părinţi ai Bisericii. 

John Wycliffe (1324-1384): Oficialii Bisericii se temeau ca Biblia să ajungă în 
mâinile „poporului“, însă John Wycliffe a fost convins că, Cuvântul lui Dumnezeu 
trebuie să fie la dispoziția tuturor oamenilor. Traducerea Scripturii făcută de el, din 
latină în engleză, a reprezentat o adevărată piatră de hotar în iluminarea biblică şi în 
creşterea Bisericii. 

Jan Hus (1369-1415): În providenţa remarcabilă a lui Dumnezeu, lucrarea lui John 
Wycliffe a ajuns din Anglia în Boemia, iar aici a pătruns în mintea şi-n inima lui Jan 
Huss. Acest preot umil s-a împotrivit forțelor formidabile ale clerului corupt şi a 
devenit un pionier neînfricat al Reformei din secolul al XVI-lea. 

Johann Gutenberg (1400-1468) iubea cititul, dar şi-a pierdut răbdarea cu procesul 
îndelungat de realizare a unei cărți. Geniul său, credința şi pasiunea sa pentru 
răspândirea Evangheliei au propulsat evenimentele care au dus la introducerea 
tiparului mobil şi la apariția primei tipografii din lume. 

Savonarola (1452-1498) este considerat de către istoricii ecleziastici drept unul din- 
tre cei patru prereformatori, alături de Waldo, Wycliffe şi Huss. În loc să se implice 
în combaterea erorilor dogmatice, Savonarola s-a concentrat asupra implicațiilor prac- 
tice ale religiei. 

Albert Dürer (1471-1528) este fără îndoială cel mai mare artist german al 
Renaşterii, dar este renumit în principal pentru credinta sa în Cristos şi hotărârea lui 
de a-Şi cinsti şi proclama Mântuitorul prin viața şi lucrarea sa personală. 

Martin Luther (1483-1546): Rareori i-a fost dat lumii să vadă un caracter şi o deter- 
minare atât de remarcabile ca cele ale lui Martin Luther. El a fost creat de Dumnezeu 
ca să aprindă torța celei mai mari revoluții din istoria creştinătăţii. 

Hugh Latimer (1485-1555): „Probabil că nici unul dintre reformatori nu a semănat 
sămânţa doctrinei protestante sănătoase şi nu a propovăduit-o pe o arie atât de extin- 
să şi într-un mod atât de eficace, în rândul claselor de mijloc şi de jos, ca şi Latimer, 
şi nimeni nu a fost aşa de potrivit să o facă." —]. C. Ryle 

John Knox (1505-1572): John Knox este recunoscut drept cel mai proeminent per- 
sonaj al Reformei din Scoţia. Una dintre cele mai mărețe realizări ale lui Knox a cons- 
tat în scrierile sale, în special, „History of the Reformation” [Istoria Reformei]. 

Jean Calvin (1509-1564): Printre marii teologi care au expus doctrinele credinţei 
creştine s-a numărat şi Jean Calvin. El le-a apărat împotriva secolelor de erori 
omeneşti şi a fost cel mai remarcabil gânditor, atât în învățătura Bibliei cât şi din 
perspectivă literară. 

Anne Askew (1520-1546) a fost martirizată pentru credincioşia ei față de 
Evanghelia lui Isus Cristos. Minunatul ei exemplu de credință neclintită şi distinsă 
pietate a încurajat o întreagă generaţie de creştini din Anglia. 

Joan Mathurin (1539-1560): Această bravă tânără waldoistă a preferat să se ridice 
împotriva tiraniei şi să moară pe rug, alături de soțul ei iubit, în loc să se lepede de 
credința mântuitoare în Isus. 

Samuel Rutherford (1600-1661) a fost un prezbiterian nonconformist care nu s-a 
lăsat intimidat de intenţiile oamenilor necredincioşi. A propovăduit plin de energie 
pocăința şi credința doar în Isus Cristos, influențând astfel o naţiune întreagă să se 
întoarcă la o trăire sfântă şi evlavioasă. 

Richard Baxter (1615-1691): „Sfântul Baxter” este renumit pentru predicile şi învă- 
țăturile sale, pentru grija şi activitatea sa pastorală, cât şi pentru celebrele lui scrieri cla- 
sice. Într-o epocă agitată şi divizată el a fost cel care a arătat calea către „Cel veşnic.” 
John Owen (1616-1683): Veţi descoperi la Owen cunoştinţele lui Lightfoot, tăria lui 
Charnock, capacitatea de analiză al lui Howe, savoarea lui Leighton, strălucirea lui 
Baxter, abundența lui Barrow şi splendoarea lui Bates. 

John Bunyan (1628-1688) a avut abilitatea remarcabilă de a privi viața creştină în 
forme alegorice. Clasică şi nemuritoare, „Călătoria pelerinului” se inspiră chiar din 
experiențe trăite în propria lui viaţă. 

Isaac Newton (1642-1727) este considerat, în general, cel mai original şi influent 
descoperitor al legilor şi principiilor ştiinţifice care guvernează creația. Modul său de 
a percepe lumina şi culorile l-a condus la inventarea telescopului. De asemenea, acest 
mare om al lui Dumnezeu a descoperit legea gravitației, legea calculului matematic şi 
cele trei principii ale dinamicii. 

Isaac Watts (1674-1748): Darurile poetice cu care era înzestrat „părintele imnolo- 
giei engleze” s-au evidenţiat încă de la frageda vârstă de şapte ani. A scris peste 700 
de imnuri de-a lungul întregii sale vieți, dintre care multe se mai cântă şi astăzi în 
cadrul serviciilor de închinare creştină. 

John Brown (1676-1714): Decât să-şi compromită principiile libertăţii religioase şi 
civile, partizanii Legământului scoțian sau „Luptătorii martiri” au preferat să fie 
târâți afară din casele şi locurile lor de închinare de către soldații regelui pentru a fi 
executați. 

Jonathan Edwards (1703-1758): După mai bine de două secole de la moartea lui 
Edwards, marele predicator britanic Dr. Martin Lloyd-Jones afirma despre el: 
„Nimeni nu este mai relevant pentru actuala condiție (trezire) a creştinismului ca şi 
Jonathan Edwards.” 

John Wesley (1703-1791): Trezirea metodistă a depăşit limitele denominaționale şi 
a atins toate clasele societății. Anglia însăşi a fost transformată pe parcursul acestui 
proces. În 1928, arhiepiscopul Davidson scria că „Wesley a schimbat de fapt perspec- 
tiva şi chiar caracterul națiunii engleze.” 

George Whitefield (1714-1770) a fost predicatorul ce a călătorit cel mai mult şi 
unul dintre cei mai mari evanghelişti ai secolului al XVIII-lea. Sârguința şi sacrifi- 
ciul său au ajutat două naţiuni să se întoarcă la Dumnezeu. 

David Brainerd (1718-1747) David Brainerd a trăit doar 29 de ani, dar i-a inspi- 
rat pe mulți să-L urmeze pe Cristos prin neobosita sa lucrare misionară din Noua 
Anglie. Exemplul său de pietate a încurajat mulţi oameni să meargă pe câmpurile de 
misiune, cum ar fi William Carey şi Henry Martyn. 

John Newton (1725-1807): Acest fost negustor de sclavi a devenit unul dintre cei 
mai proeminenți predicatori ai Angliei. Astăzi, John Newton este renumit pentru 
imnul său înălţător, „Mărețul har”, care a devenit probabil cel mai cunoscut imn reli- 
gios scris vreodată. 

Richard Allen (1760-1831) Richard Allen a fost liderul principal şi fondatorul 
Bisericii Episcopale Metodiste din America. El s-a născut în sclavie în 1760, şi-a pre- 
dat viața lui Cristos, şi-a cumpărat libertatea şi este recunoscut ca unul dintre cei mai 
mari conducători creştini din istoria Americii. 

Adoniram Judson (1788-1850) şi Ann Judson (1789-1826): În anul 1812 
Adoniram şi Ann Judson au ridicat pânzele pentru a pleca în India. Aceşti primi 
misionari trimişi de America au evanghelizat Birmania şi au tradus Scriptura în 
limba birmană. 

Horatius Bonar (1808-1889): Om al prozei şi al poeziei, Horatius Bonar a fost în 
acelaşi timp un om al durerii. A pierdut în timpul vieții sale cinci dintre copii precum 
şi pe soția sa. Credința lui profundă şi predicarea Scripturii a condus pe mulți la cre- 
dința mântuitoare în Cristos. 

Samuel Crowther (1809-1891): Cândva o victimă a negustorilor de sclavi musul- 
mani, Crowther a ajuns liber, nu numai fizic, dar şi prin primirea Duhului Sfânt, ca 
astfel să poată deveni primul slujitor al adevărurilor binecuvântate ale lui Isus Cristos 
pentru frații săi din Africa. 

Charles Dickens (1812-1870) le vorbea adeseori copiilor săi despre marele său 
Mântuitor Isus Cristos, făcând numeroase menţiuni despre El în scrisorile adresate 
acestora. Cea mai personală mărturisire de credinţă a exprimat-o frumos şi modest în 
lucrarea sa „Life of Our Lord” [Viaţa Domnului nostru]. 

Robert Murray M'Cheyne (1813-1843): „O «epistolă vie» între bărbaţii creştini şi 
un «evanghelist capabil» între lucrătorii creştini se întâlnesc extrem de rar. Domnul 
M'Cheyne a fost şi una şi alta. Fără exagerare, pot spune că a fost «un ucenic iubit de 
Isus»”, mărturiseşte prietenul şi tovarăşul său de lucrare James Hamilton. 

J. C. Ryle (1817-1900) este cunoscut ca unul dintre cei mai practici scriitori ai ade- 
vărului creştin. Chiar şi după moartea sa, el continuă să vorbească, cu o acuratețe pă- 
trunzătoare, inimii şi minții oricui îndrăzneşte să-i lectureze cărțile. Cititorul nu poate 
decât să fie mişcat de chemarea sinceră, dar urgentă, a lui Ryle la o trăire sfântă. 
Elizabeth Prentiss (1818-1878): Purtându-şi crucea în lumea aceasta cu o dulce şi 
supusă resemnare în fața Domnului, Elizabeth Prentiss a binecuvântat şi încurajat 
inimile a mii de oameni prin scrierile sale cristocentrice, de neprețuit. 

„Fanny” Crosby (1820-1915): Un teanc de douăzeci de cărţi de cântări cu greu ar 
putea cuprinde împreună toate imnurile creştine scrise de Fanny Crosby! Deşi multe 
dintre acestea sunt astăzi uitate, rămâne totuşi un mare număr de imnuri preferate 
încă de creştinii din întreaga lume. 

Charles H. Spurgeon (1834-1892): „Prinţul predicatorilor” a fost totodată şi un 
talentat învăţător, consilier, autor şi filantrop. Mai mult decât oricine din vremea sa, 
el a trezit societatea engleză hedonistă la o viaţă temătoare de Dumnezeu şi de slujire 
a lui Cristos. 

Dwight L. Moody (1837-1899) a călătorit prin Europa şi America, ținând cam- 
panii de trezire spirituală şi vorbind personal cu peste 750.000 de persoane. A predicat 
la mai mult de 100.000.000 de oameni, şi a fost martor la peste 1.000.000 de conver- 
tiri la Isus Cristos. 

J. R. Miller (1840-1912) a scris mai mult de şaptezeci de cărți, a redactat peste o du- 
zină de publicații creştine şi a păstorit în mai multe adunări. Lucrarea sa a atins ini- 
mile a sute de mii de oameni şi continuă să atingă încă milioane de suflete. 

Amy Carmichael (1861-1951): Ascultarea, dragostea, dedicarea şi altruismul erau 
semnele distinctive ale vieții sale. Chiar şi după ce a avut un accident tragic care a 
obligat-o să rămână în complexul Dohnavur Fellowship, Amy a înflorit ca femeie şi 
scriitoare creştină. 

Karl Barth (1886-1968) Karl Barth este considerat de unii ca fiind cel mai mare 
teolog protestant din secolul al XX-lea şi probabil cel mai mare de la Reformă încoace. 
Mai mult decât oricine altcineva, Barth a inspirat şi a condus procesul de renaştere a 
teologiei care a avut loc între anii 1920 şi 1950. 

C. S. Lewis (1898-1963) a publicat 52 de cărți, 153 eseuri şi un mare număr de 
prefețe, scrisori şi recenzii de carte. Rămâne până în ziua de astăzi unul dintre cei mai 
populari scriitori creştini din lume, cu vânzări de peste 1,5 milioane de cărți anual. 
Martyn Lloyd-Jones (1899-1981): Tineri şi bătrâni, bogați şi săraci, bărbați şi 
femei, inteligenți şi nerozi, au fost transformați prin ascultarea mesajului lui Isus 
Cristos prezentat cu o putere şi autoritate neegalate. 

Dietrich Bonhoeffer (1906-1945) a fost unul dintre puținii conducători ai Bisericii 
din Germania care s-a ridicat împotriva lui Hitler, opunându-se cu mare curaj prac- 
ticilor sale inumane şi convingerilor sale anticreştine. 

Billy Graham (n. 1918): Renumit evanghelist şi pastor baptist, Billy Graham are un 
impact asupra ascultătorilor din întreaga lume de peste 50 de ani. Un maestru în ce 
priveşte mass-media modernă, Graham a predicat Evanghelia creştină prin inter- 
mediul radioului, televiziunii, filmului şi a cuvântului tipărit. 

Joni Eareckson Tada (n. 1950): Numele de „Joni” este recunoscut în întreaga lume. 
Înfruntând suferinta şi provocările datorate paraliziei, Joni Eareckson Tada a slujit 
inimilor a milioane de oameni în ultimii treizeci şi cinci de ani. 

Ilie hrănit de corbi. Gravură din Mother's Magazin [Revista mamei] (1856). 

Prefaţa autorului 


Eroi ai credinței creştine 


În mulţimea de lucrări literare care ne îmbogăţesc viaţa şi 
ne încurajează credinţa creştină, puţine se compară cu capti- 
vantele schiţe biografice ale multor bărbaţi şi femei care au 
format împreună moştenirea noastră şi care au pavat străzile 
istoriei cu adevăr şi pietate. 

Aceşti apostoli, regi, reformatori, puritani, renascentişti, 
martiri suferinzi, exemple de evlavie, sunt cei ce au aprins 
candela sfântă care călăuzeşte picioarele pelerinilor de mai 
târziu prin necazurile acestei lumi, în călătoria lor spre un 
locaş mai curat şi mai binecuvântat în glorie. Amintindu-mi 
de viaţa lor, mă simt copleşit de faptul că datorăm atât de 
mult din libertatea şi cunoştinţa religioasă, pe care o preţuim 
şi de care ne bucurăm astăzi, celor care în veacurile trecute nu 
au cedat presiunilor de conformare politică, socială sau eclezi- 
astică, ci mai degrabă au îndurat încercări, persecuții şi chiar 
moartea, pentru ca adevărurile preţioase ale creştinismului să 
poată înainta victorioase. Cu aceste gânduri în minte, am 
încercat aşadar să prezint doar câţiva dintre aceşti eroi ai cre- 
dinţei noastre creştine, şi mă rog ca viaţa şi scrierile lor să te 
inspire în meditaţiile personale, în timpul rugăciunilor 
devoţionale de familie şi ori de câte ori vei reflecta la cele 
veşnice. 

Pentru cei ce sunt persecutați în Numele lui Isus de 
mâinile oamenilor fără Dumnezeu, în ţările unde procla- 
marea lui Cristos înseamnă pedeapsa cu moartea, mă rog ca 
inimile voastre să fie întărite când citiţi despre suferinţele şi 
victoriile celor care au umblat pe pământ înainte de voi. 

Am conturat în această carte viaţa unor bărbaţi şi femei, 
creştini proeminenţi din fiecare generaţie, de la învierea lui 
Cristos şi până în perioada modernă. Fiecare scurtă biografie 
conţine o schiţă generală a vieţii lor şi contribuţia pe care au 
avut-o la înaintarea creştinismului, prin exemplul şi caracterul 
lor personal, cât şi prin lucrările lor literare. Scopul meu a fost 
să descriu într-o formă concisă, istorică, şi totuşi inspiratoare, 
activitatea, gândurile şi scrierile acelor oameni pe care 
Dumnezeu i-a ales să proclame cu autoritate Evanghelia. 

„O adevărată biografie”, 
a zis un credincios 


misionar al lui Cristos, 
„nu a fost şi nici nu se 
poate scrie niciodată. 
Parfumul nu se poate 
pune în tablou sau în 
poezie. Există o savoare, 
o aromă fină şi vagă a 
caracterului care scapă 
atât graiului, cât şi 
penelului. Tocmai cele 
mai bune aspecte din- 
tr-o asemenea existență 
rămân necunoscute 
oamenilor şi se numără 
printre acele lucruri 
tainice ale lui 
Dumnezeu. Ca şi Ilie, 
cei mai deosebiți oameni 
au stat mai întâi 
ascunşi cu Dumnezeu, 
ca apoi să se arate celor- 
lalți. Din perioada în 
care s-au expus se pot 
scrie multe lucruri în 
istorie, dar nu se ştie 
nimic despre vremea în 
care au stat ascunşi. Şi 
după studierea narațiu- 
nii unor astfel de vieți, 
rămâne întotdeauna o 
istorie mai profundă, 
nescrisă, pe care numai 
veşnicia va putea să o 
dezvăluie.” 

„Galeria Credinței”, 
cum se obişnuieşte să i 
se spună capitolului 11 
din Evrei, conține 
exemple notabile de 
credincioşi loiali care 
s-au perindat de-a lun- 
gul istoriei biblice. Fără 
nici o îndoială că aces- 
tui „nor de martori”, 
cum îi numeşte capi- 
tolul 12, i se pot alătura 
acei oameni evlavioşi, 
bărbați şi femei, care 
le-au urmat exemplul 
în Numele lui Isus 
Cristos. 


Am acordat o mare atenţie acurateţii istorice, însă în unele 
cazuri documentele se contrazic. De aceea, micile discrepanțe 
legate de date sau interpretări istorice sunt destul de greu de 
abordat într-un spaţiu atât de restrâns. 

Ca orice altă carte care caută să scoată în evidenţă un 
număr limitat de oameni mari şi evlavioşi din miile care s-ar 
putea califica, selecţia finală poate suporta discuţii, iar unii 
s-ar putea să nu fie de acord cu cei pe care i-am prezentat în 
lucrarea de faţă. Îndrăznesc să afirm că se pot scrie cu uşurinţă 
încă douăsprezece volume ca şi acesta, cu povestiri ale vieţii 
oamenilor credincioşi lui Dumnezeu care au influenţat cursul 
istoriei ecleziastice. 

În plus, această carte nu îşi propune să sprijine vreo pozi- 
ţie doctrinară sau confesională, ci să demonstreze că, în provi- 
denţa lui Dumnezeu, au existat întotdeauna oameni care „nu 
şi-au plecat genunchiul înaintea lui Baal.” Bărbaţi şi femei, 
mânaţi de puterea Duhului Sfânt, s-au ridicat la vremea 
hotărâtă în istorie ca să proclame adevărul Evangheliei, fără a 
ţine cont de obstacolele şi circumstanţele din jurul lor. 

În faza de cercetare pentru scrierea acestei cărți, m-am 
convins şi mai mult că şirul de martori ai adevărului 
evanghelic nu se întrerupe de-a lungul veacurilor, deşi în 
perioadele întunecate din istoria umanităţii s-ar părea că se 
întrerupe. Vei vedea în această carte că, generaţie după ge- 
neraţie, oamenii lui Dumnezeu au îmbrăţişat credinţa în 
Cristos cu o mare forţă morală şi un curaj remarcabil, privind 
la El prin prisma necazurilor şi a provocărilor din vremea în 
care trăiau. 

Se poate distinge un fir roşu al dragostei înflăcărate şi al 
consacrării faţă de Fiul lui Dumnezeu în viaţa fiecăruia dintre 
aceşti oameni. Nici persecuțiile sângeroase împotriva Bisericii 
Primare orchestrate de Roma păgână, nici atacurile barbare 
asupra regatelor creştine din Evul Mediu, nici martirajele din 
timpul Reformei, nici relativismul şi credulitatea de astăzi 
n-au putut clinti hotărârea lor de a face lucruri mari în 
Numele Regelui Isus. Ei sunt, pe bună dreptate, „Vitejii ade- 
vărului” care se ridică să ducă forţele adevărului şi frumuseţii 
creştine unei lumi pierdute şi muribunde! 

Paginile care urmează prezintă bărbaţi şi femei de toate 
vârstele. Pe măsură ce vei lectura biografiile acestor sfinţi 
aleşi, vei observa că în fiecare generaţie, de la perioada apos- 
tolică şi până în zilele noastre, torţa adevărului divin a fost 
purtată în splendoare şi dată mai departe în biruinţă. 

Mulţi au auzit de profetul Ilie şi felul în care s-a împotrivit 
el ambițiilor malefice ale lui Ahab şi Izabela. Ei ştiu cum s-a 
împotrivit singur celor 450 de prooroci ai lui Baal, şi cum sin- 
gurul Dumnezeu adevărat S-a revelat în chip puternic prin 

mâinile şi credinţa slujitorului Său. Însă nu după mult timp, 
acelaşi Ilie a ajuns foarte descurajat şi a stăruit de Domnul ca 
să-l lase să moară, crezând că el este singurul credincios rămas 
pe pământ. Dar Domnul i-a descoperit că nu era singur. „Dar 
am lăsat în Israel şapte mii de bărbaţi, şi anume pe toți cei ce nu şi-au 
plecat genunchii înaintea lui Baal, şi a căror gură nu l-au sărutat” 
(1 Împărați 19:18). 

În cartea sa Elijah the Tishbite [Ilie Tişbitul], Dr. F. W. 
Krummacher vorbeşte exact despre acest paragraf din 
Scriptură şi confirmă într-un mod atât de binecuvântat scopul 
pentru care a fost scrisă prezenta lucrare. 

„Nu trebuie să ne măsurăm niciodată unii cu alţii. Dacă 
vom căuta mai insistent lucrul principal şi esenţial, adică spi- 
ritul de căinţă şi adevărata dragoste de Cristos şi de fraţi, 
probabil că vom număra încă mulţi oameni care aparţin 
turmei lui Cristos şi pe care acum s-ar putea să-i scăpăm din 
vedere. După cum observăm, Ilie a primit o revelaţie exactă cu 
privire la cei credincioşi din Israel şi la numărul lor. Domnul 
i-a descoperit «biserica ascunsă», şi ne putem închipui cât de 
mare a fost mirarea acestui om al lui Dumnezeu când a aflat 
că, tocmai între oamenii pe care-i condamnase atât de sever, 
se afla un număr de şapte mii de bărbaţi care nu şi-au plecat 
genunchiul înaintea lui Baal. El se considera singura lumină 
rămasă în întunericul din Samaria; iar acum, iată, în faţa lui se 
dezvăluie o întreagă pleiadă de sfinţi aleşi, pe care norii slabei 
sale credinţe îi ţinuse ascunşi de el. 

Trebuie să fim plini de recunoştinţă pentru că Biserica este 
şi astăzi înviorată din când în când de asemenea descoperiri 
îmbucurătoare. Adeseori, tocmai acolo unde ne aşteptăm să 
găsim doar spini şi mărăcini, descoperim o cultură bogată, ca 
o grădină a Domnului, şi flori mai frumoase care sunt de 
aşteptat să înflorească în locurile mai deschise ale creşt- 
inătăţii.” 

Vedem pe paginile istoriei un creştinism—asemeni soare- 
lui care se zbate printre norii unei zile întunecate—calm, ferm 
şi hotărât, continuându-şi neîntrerupt cursul. Chiar dacă norii 
furtunii îi ascund pentru o vreme strălucirea şi măreţia, nimic 
nu-i poate obstrucţiona mersul său înainte. Astăzi, creştinis- 
mul—triumfător asupra tuturor conflictelor din veacurile tre- 
cute—străluceşte mai tare, mai clar şi mai tămăduitor peste 
această vastă lume, ca niciodată. 

Cartea de faţă nu-şi propune să înalțe nici o persoană— 
întrucât există unul Singur căruia Îi este rezervată o asemenea 
veneraţie—ci să demonstreze ce poate să facă mâna puternică 
a lui Dumnezeu cu nişte bărbaţi smeriţi şi femei umile care 
s-au consacrat să asculte de voia Lui. 

„Tot eroismul pe care-l 
consemnează analele de 
istorie ale cavalerilor 
păleşte ca insignifiant 
în fața eroismului cu 
care au fost duse bătăli- 
ile crucii şi cu care creş- 
tinii, devotați intere- 
selor umanității, au 
înfruntat fără nici o 
teamă cel mai nemilos 
destin.” 

—John S. C. Abbott 

A fost prevăzut un format standard pentru fiecare 
biografie. Unele sunt mai lungi, altele mai scurte, în funcţie de 
complexitatea vieţii şi de contextul istoric al personajului. 
Fiecare persoană a fost aleasă pentru contribuţia adusă la 
credinţa creştină cât şi pentru perioada istorică specifică în 
care a trăit. Fiecare biografie se termină cu o scurtă biblio- 
grafie, astfel încât cititorii să poată fi şi mai mult inspirați de 
viaţa şi lucrarea acestor creştini cucernici. 

O altă particularitate care mi-a atras atenţia în timp ce pre- 
găteam această lucrare a fost faptul că în viaţa şi convertirea 
multora dintre aceşti bărbaţi şi femei se observă influenţa şi 
rugăciunile unui părinte sau a unui bunic evlavios, în special 
din partea mamei. Ce mărturie pentru minunatul Legământ 
de har al Domnului nostru şi ce mărturie a împlinirii 
Cuvântului Său pentru creştinii din toate generaţiile, cum că 
„făgăduinţa aceasta este pentru voi şi pentru copiii voştri...” 

Rugăciunea mea, în prezentarea acestui volum de biografii 
creştine, este ca Duhul Sfânt să binecuvânteze sufletul tău şi 
pe toţi cei din familia ta cu aceste exemple de virtute creştină, 
bucurie în suferinţă, evlavie stăruitoare şi resemnare umilă 
înaintea lui Dumnezeu. 


Fie ca Domnul nostru să te binecuvânteze din belşug. 


Gene Fedele 


Sp E Tina 


sep 

Apostolul Pavel adresându-se conducătorilor evrei, în timp ce se afla sub pază la Roma. (Fapte 28) 

Apostolul Pavel 7-54 «.c: 


Vocea creştinismului 


Prima generaţie de după învierea lui Cristos a fost generaţia unui contrast evident între influenţele exercitate de 
liderii politici şi bisericeşti păcătoşi, pe de o parte, şi cucernicia şi dragostea arătate de susținătorii şi învățătorii noii 
religii a creştinismului, pe de altă parte. Pavel, cândva un membru zelos al fostei clase, a devenit principala voce a 
adevărului, harului şi mântuirii prin singurul Dumnezeu-om, Domnul Isus Cristos. Convertirea lui a fost una ra- 
dicală, ca de altfel întreaga sa viaţă de slujire a Răscumpărătorului. S-a împotrivit tuturor forțelor meschine ale 
opoziției, cu curajul şi tăria morală a regelui David, Ghedeon, Ilie şi Ieremia la un loc. Prin mâna celui Atotputernic, 
cuvintele şi faptele acestui mare om al lui Dumnezeu au schimbat pentru totdeauna mersul umanității. 


e cerul amiezii, deasupra drumului prin pustie 
care ducea la Damasc, soarele strălucea în toată 
splendoarea şi tăria sa. O caravană neînsem- 
nată părăsise Galilea cu scopul hotărât de a 
împrăştia această nouă şi distructivă răscoală 
religioasă legată de „Regele iudeilor”, care a 
pretins că-i Dumnezeu şi a fost până la urmă crucificat pentru 
„crimele” sale. 

Fără nici un avertisment, o lumină mai puternică decât 
soarele amiezii s-a revărsat din înaltul cerului şi, cu o forţă 
nebănuită, i-a încremenit pe toţi şi i-a aruncat cu faţa la 
pământ pe marginea drumului. În micul grup ce călătorea 
prin deşert se afla un om al religiei, pe nume Saul, un fariseu 
al fariseilor, însărcinat cu un mandat foarte clar de a prigoni 
„tagma aceasta răzvrătită de creştini”, mandat pe care-l ducea 
la îndeplinire cu mult zel, „suflând ameninţare şi ucidere.” 
Pentru el această zi avea să fie unică, pentru că Dumnezeu 
avea să-i vorbească aşa cum nu o mai făcuse niciodată, nici 
măcar în toţi acei ani petrecuţi prin sinagogi. 

„Saule, Saule, pentru ce Mă prigoneşti?”, răsună un glas 
puternic din ceruri. 

„Cine eşti Tu, Doamne?”, răspunse Saul îngrozit. 

„Eu sunt Isus, pe care tu ÎI prigoneşti”, se auzi din nou 
glasul. „Scoală-te, intră în cetate, şi ţi se va spune ce trebuie să 
faci.” 

Ca urmare a acestei întâlniri, Domnul i-a schimbat numele 
lui Saul în Pavel, pentru a marca astfel noul său scop în viaţă: 
să proclame Numele Domnului şi Mântuitorului Isus Cristos 
şi să repudieze tot ce era contrar acestuia. Pavel a fost calificat 
şi pregătit în mod remarcabil de către Domnul încă din primii 
săi ani. Instruit în legea mozaică a iudaismului contemporan, 
Pavel avea să-şi folosească pregătirea şi cunoştinţele în noua 
şi glorioasa sa misiune de a evangheliza lumea cu „vestea 
bună” a unui Dumnezeu iubitor care L-a trimis pe Fiul Său să 
moară pe cruce pentru ca noi să putem fi mântuiţi de păcatele 

Pasiunea şi darurile 
apostolului Pavel au 
fost purificate în focul 
suferinţei şi al perse- 
cuţiei, astfel încât să 
poată netezi calea 
pentru viitorul creş- 


tinismului. 

Convertirea lui Pavel 
pe drumul 
Damascului, 
zugrăvită de către 
renumitul artist 
Gustave Dore într-o 
gravură din secolul 
al XIX-lea. „El a 
căzut la pământ, şi a 
auzit un glas care-i 
zicea: «Saule, Saule, 
pentru ce Mă 
prigoneşti?»” (Fapte 
9:4). 


noastre. Acest adevăr minunat a pătruns adânc în inima şi 
sufletul apostolului, motivându-l să înainteze cu credinţă şi 
încredere. 

Acest mare apostol al lui Cristos s-a născut cetăţean roman, 
în cetatea Tars, în preajma vremii naşterii lui Cristos. După 
obiceiul evreiesc, el a învăţat o meserie înainte ca să înceapă 
pregătirea mai directă şi specifică 
pentru profesiunea sacră. Meseria 
pe care şi-a însuşit-o a fost facerea 
corturilor din piele de capră, una 
dintre cele mai răspândite meserii 
din Tars. 

Pavel şi-a dobândit educaţia reli- 
gioasă în lerusalim la picioarele 
învățatului Gamaliel, care i-a recu- 
noscut valoarea şi noblețea încă 
din primii ani. Convins că a găsit 
erori în creştinism, tânărul fariseu 
şi-a dat consimţământul la uci- 
derea cu pietre a lui Ştefan în piaţa 
cetăţii. Dorinţa lui de exterminare 
a creştinilor a crescut tot mai mult, 
până în momentul întâlnirii sale cu 
Cristos pe drumul Damascului. 

În călătoriilor sale misionare 
Pavel a parcurs mai mult de 16.000 
de kilometri, dând dovadă de o 
vigoare şi o rezistenţă aproape 
supraomenească. Pentru a răspân- 
di Evanghelia, el a trecut prin toate 
încercările posibile: împroşcări cu pietre, naufragii, bătăi, 
întemniţări şi umilinţe. Se poate spune că succesele pe care 
le-a experimentat Pavel ca şi misionar, scriitor, evanghelist, 
predicator, teolog şi suferind pentru adevăr, pot fi găsite în 
însăşi cuvintele sale din prima sa epistolă către Biserica din 
Corint: „M-am făcut robul tuturor, ca să câştig pe cei mai 
mulţi... M-am făcut tuturor totul, ca oricum să mântuiesc pe 
unii din ei” (1 Corinteni 9:19-22). 

În timpul turneelor sale misionare, Pavel a întemeiat bi- 
serici în 20 de oraşe, însă Corintul a rămas locul unde a 
experimentat cele mai mari provocări şi totodată cele mai 
mari victorii ale sale. 

Când şi-a pus pentru prima dată condeiul pe papirus, 
Pavel era creştin deja de peste 15 ani. Epistolele sale, care 
reprezintă acum mai mult de două treimi din canonul Noului 
Testament, reflectă o intensă iluminare din partea Duhului 
Sfânt. Epistola sa către Romani a avut un profund impact 

asupra percepţiei şi înţelegerii noastre în ce priveşte păcatul şi 
harul, predestinarea şi credința. Oriunde a apărut vreo miş- 
care de reformă în sânul Bisericii, ideile expuse de Pavel în 
Epistola sa către Romani au jucat un rol fundamental. 

Forţa morală şi credinţa lui Pavel l-au făcut să depăşească 
cruzimile venite din partea duşmanilor lui Cristos şi să devină 
un pilon al Bisericii creştine şi al întregii civilizaţii occidentale. 

Evenimentele ce privesc moartea lui Pavel sunt puse sub 
semnul întrebării, dar, în general, este acceptat faptul că a fost 
decapitat cu sabia lângă Roma, în anul 67 d. Cr., în timpul 
domniei împăratului Nero, doar cu câţiva ani înainte de 
căderea Ierusalimului în 70 d. Cr. Martirajul său n-a fost altce- 
va decât punctul culminant al unei vieţi „turnate ca o jertfă de 
băutură” pentru Domnul său, Isus Cristos. 

